HeTree/MevakerConcSen huggingface dataset:
41 ,תפקיד הוועדה הוא להוות גוף מייעץ להנהלת מד"א בכל הנוגע למחשוב שירותי הדם ובכלל זה הגדרת הצרכים, קביעת לוחות זמנים, קביעת התקציב והתקשרות עם גורמים חיצוניים.
עבודת הוועדה הוגדרה במסמך עקרונות שהתקבל על דעת חבריה בפברואר 2005 .
המנכ"ל מינה לתפקיד יו"ר הוועדה את המבקר הפנימי בשנת 2004.
42 תפקיד הוועדה הוא לקבל או לדחות פניות של סטודנטים למד"א לצורך קבלת מידע לצורכי עבודות או מחקרים אקדמיים.
אישור תכנית העבודה של המבקר הפנימי 1.
סתירה לגבי סמכות ועדת הביקורת לאשר את תכנית עבודת המבקר: התקנון דורש כאמור שהוועד הפועל יקיים ועדת ביקורת וקובע כי סמכויותיה וסדרי עבודתה ייקבעו על ידי הוועד הפועל.
בפברואר 2007 , במסגרת דיון על הרכב ועדות הוועד הפועל, קבע הוועד הפועל כי ועדותיו הן ועדות ממליצות בלבד.
נוהלי הוועד הפועל של מד"א קובעים כי אחד מתפקידי ועדת הביקורת הוא לאשר את תכנית העבודה של המבקר הפנימי.
נוהל הביקורת הפנימית - סמכויות, תכנון וביצוע, מאוגוסט 2000 קובע: "מבקר הפנים יגיש לאישור יו"ר הוועד הפועל ו/או יו"ר ועדת הביקורת, הצעה לתכנית עבודה והם יאשרו אותה בשינויים הנראים להם".
קיימת אפוא סתירה בין סמכות ועדת הביקורת לאשר את תכנית העבודה של המבקר הפנימי לפי נוהלי הוועד הפועל ובין החלטת הוועד הפועל כי ועדת הביקורת היא ועדה ממליצה בלבד ולכן אין לה סמכות לאשר.
מן הראוי שהוועד הפועל יתאם בין נוהל הביקורת הפנימית לבין נוהלי הוועד הפועל.
כמו כן מן הראוי שהוועד הפועל יבחן את המתכונת שקבע נוהל הביקורת הפנימית של מד"א ולפיה אדם אחד בלבד - יו"ר הוועד הפועל או יו"ר ועדת הביקורת של הוועד הפועל - מאשר את תכנית העבודה של המבקר, נוכח העובדה שאין בנוהל כל דרישה לקיים דיון בוועדת הביקורת או בוועד הפועל לפני אישורה וממילא הם אינם נדרשים לאשרה.
אי-אישור תכנית העבודה מראש על ידי ועדת הביקורת : כאמור, לפי נוהלי הוועד הפועל על ועדת הביקורת לאשר את תכנית העבודה של המבקר הפנימי.
יש לציין שתיקון 16 לחוק החברות, שכאמור אינו חל על מד"א, קובע כי בחברה, שבה תכנית העבודה של המבקר הפנימי מאושרת בידי הדירקטוריון, ועדת הביקורת צריכה לבחון את תכנית העבודה לפני הגשתה לאישור הדירקטוריון ולהציע בה שינויים.
במד"א הוועד הפועל מאשר את תכנית העבודה של הארגון כשחלק ממנה זו תכנית העבודה של הביקורת הפנימית.
בביקורת עלה כי בשנים 2008 -2010 לא אישרה ועדת הביקורת למבקר הפנימי את תכנית עבודתו מראש, אלא במהלך שנת העבודה ותכנית העבודה לשנת 2009 לא אושרה כלל.
רק בדצמבר 2010 אישרה ועדת הביקורת את תכנית העבודה של המבקר הפנימי מראש לשנים 2011 - 2012 ;"), "לשנה הקרובה וזו שאחריה (בהתאם למשאבי יחידת הביקורת ואולם, הותירה חופש פעולה רב מדי בכך שלא דירגה את הנושאים שאותם ביקשה לבדוק על פי חשיבותם.
על הוועד הפועל להסדיר ולהבהיר את החובה ואת האחריות לאשר את תכנית העבודה של המבקר הפנימי.
על ועדת הביקורת להקפיד לאשר את תכנית עבודת המבקר הפנימי מראש, וראוי שהיא תדרג את סדר עדיפויותיה בבדיקת הנושאים.
בעקבות הביקורת דיווח מד"א למשרד מבקר המדינה כי הוועד הפועל אישר נוהל חדש "ביקורת, בקרה ומעקב פנימי", המסדיר, בין השאר, את אישור תכנית העבודה של המבקר הפנימי והמעקב אחריה.
תדירות התכנסות ועדת הביקורת כדי שוועדת הביקורת תוכל למלא את תפקידיה עליה להתכנס באופן סדיר.
נוהלי הוועד הפועל קובעים כי ועדותיו יתכנסו פעמיים בשנה לפחות, על פי החלטת יו"ר הוועדה.
ועדת הביקורת החליטה ביולי 2007 להתכנס אחת לרבעון או "במצבים המחייבים את התכנסות הוועדה, הקרוב שבהם".
בדצמבר 2010 החליטה ועדת הביקורת שתדירות המפגשים תיקבע על פי קצב הגעת דוחות הביקורת או בהתאם לעניינים אחרי ם שלהם תידרש הוועדה, וזאת פעמיים בשנה לפחות ובשאיפה לארבע פעמים בשנה.
בביקורת עלה כי בשנים 2008 -2009 התכנסה ועדת הביקורת פעם בשנה בלבד ובשנת 2010 - .
פעמיים משרד מבקר המדינה מעיר כי על ועדת הביקורת להקפיד להתכנס בתדירות שעליה החליטה ועל הוועד הפועל לוודא זאת.
מספר חברי ועדת ביקורת תקנון מד"א קובע שהוועד הפועל יחליט בדבר מספרם של חברי ועדת הביקורת ואולם נוהלי הוועד הפועל אינם קובעים את מספר החברים הנדרש בוועדות הוועד הפועל, וביניהן ועדת הביקורת.
בשנים 2007 -2008 מנתה ועדת הביקורת במד"א ארבעה חברים.
משנת 2009 ועד אוגוסט 2011 , מנתה ועדת הביקורת שני חברים בלבד - יו"ר הוועדה וחבר נוסף.
באפריל 2010 החל משרד מבקר המדינה בביקורת רוחב על פעילות המבקרים הפנימיים בתאגידים שונים (להלן ביקורת רוחב).
במרץ 2011 (במהלך ביקורת הרוחב) כתב יו"ר ועדת הביקורת ליו"ר הוועד הפועל כי העובדה שהוא חבר ועדה יחיד בוועדת הביקורת אינו תקין וכי הוא מבקש להוסיף שני חברי ועדה לפחות.
(לעניין העדר חבר הוועדה הנוסף ראו להלן בפרק "נוכחות חברי ועדת ביקורת") באפריל 2011 כתב יו"ר ועדת הביקורת למבקר הפנימי שאם לא תורחב ועדת הביקורת בחברים נוספים הוא יתקשה לקיים ישיבות ועדה נוספות.
עד מועד סיום הביקורת לא מונו חברי ועדת ביקורת נוספים.
משרד מבקר המדינה מעיר כי אין די במינוי שני חברים בלבד לוועדת הביקורת.
על הוועד הפועל לקבוע את מספר חברי ועדת הביקורת באופן שיתאפשר לקבל החלטות ברוב קולות בישיבותיה וכן ל קבוע מניין חוקי לדיוניה.
נוכחות חברי ועדת ביקורת חברי ועדות בכלל וחברי ועדת ביקורת בפרט נדרשים להגיע לישיבות הוועדה כדי שיוכלו למלא את התפקיד המוטל עליהם.
תקנון מד"א ונוהלי עבודת הוועדות קובעים כי מניין חוקי בישיב ות ועדת הביקורת יתקיים, כאשר יהיו נוכחים בהן רוב חבריה.
משנת 2007 ועד אפריל 2011 .
קיימה ועדת הביקורת שישה דיונים הביקורת העלתה כי בשני הדיונים שהתקיימו ב- 2007 וב- 2008 נכחו רק שניים מבין ארבעת חברי הוועדה וכי בדיוני ועדת הביקורת בדצמבר 2010 ובאפריל 2011 .
מבין שני חברי הוועדה, נכח יו"ר הוועדה בלבד דיונים בהרכב כזה אינם מאפשרים למצות את הידע המקצועי של חברי הוועדה ואת הניסיון שצברו.
מן האמור לעיל עולה שבארבעה מבין ששת הדיונים שקיימה ועדת הביקורת משנת 2007 ועד אפריל 2011 ,לא היה מניין חוקי בישיבותיה ולכן הדיונים וההחלטות שהתקבלו במהלכם חסרי כל תוקף חוקי.
בתשובתו למשרד מבקר המדינה מפברואר 2012 כתב מד"א כי הוא מבקש להצביע על המצב הבלתי נסבל שבו אין הוא יכול, בגין חוסר סמכות חקיקתית, ליתן גמול כספי לחברי ועדות המשנה של הוועד הפועל ובכלל זה לחברי ועדת הביקורת, וכי ללא תגמול קשה לקיים ישיבות תדירות בהרכבים נאותים (ראו להלן בתת- הפרק "תגמול לחברי הוועד הפועל").
נוכחות המנכ"ל בישיבות ועדת הביקורת ועדת הביקורת היא משומרי הסף החשובים בארגון.
לפיכך שמורה חשיבות רבה לעצמאותה, ועקרונות ממשל תאגידי מנסים להבטיחה.
נוהל הביקורת הפנימית במד"א אינו מגדיר מתי המנכ"ל רשאי להיות נוכח בישיבות ועדת הביקורת ומתי לא.
הבדיקה העלתה כי בשלוש ישיבות של ועדת הביקורת, שבהן נכח המנכ"ל, נכחו בכל הישיבה רק יו"ר הוועדה וחבר נוסף, ובשתי ישיבות נוספות נכחו רק יו"ר הוועדה והמנכ"ל.
בישיבות אלו נקבעה תכנית העבודה של המבקר הפנימי לשנת 2011 .
וכן נידונו דוחות ביקורת משרד מבקר המדינה מעיר כי ישיבה בה דנים בדוחות ביקורת ומשתתפים בה רק המנכ"ל ויו"ר ועדת הביקורת אינה תקינה.
מן הראוי שישיבה בה דנים בדוחות ביקורת תהיה בנוכחות מליאת הוועדה וללא נוכחות המנכ"ל.
בתשובתו למשרד מבקר המדינה מנובמבר 2011 כתב מד"א כי: "מנכ"ל מד"א הוזמן לישיבות על ידי ועדת הביקורת, לשם דיווח והבהרות, ולכן נכח בישיבות אלה".
 נמצאו ליקויים בפעולות ועדת הביקורת של מד"א: הוועדה לא מילאה את כל תפקידיה; לא התכנסה בתדירות הדרושה; וברוב דיוניה לא היה המניין הנדרש כדי לקיימן.
ועדת הביקורת כשלה בכך.
הוועד הפועל לא מינה די חברי ועדה שיאפשרו לה למלא את תפקידה ולא עקב אחר עבודתה.
אף על פי שנוהל הטיפול בדוחות ביקורת קובע כי הוועד הפועל ידון בהם באמצעות ועדת הביקורת, הוא לא עשה כן, אלא הסתפק בכך פעם אחת בלבד, בספטמבר 2009 , באישור סיכומי ועדת הביקורת.
הוועד הפועל לא פעל, אם כן, להבטחת מילוי תפקידי ועדת הביקורת כפי שהוא עצמו קבע אותם.
יוצא אפוא שהוועד הפועל, ובכלל זאת היו"ר העומד בראשו, לא עשו שימוש בוועדת הביקורת כדי למלא את תפקידיהם: פיקוח על הנהלת מד"א ועל תקינות תפקודו של הארגון.
זאת אף שוועדת הביקורת היא אחד הכלים החשובים העומדים לרשותם לשם כך.
בהתנהגות זו יש משום אי-הפנמה מצד יו"ר הוועד הפועל, מצד החברי ועד הפועל ומצד שאר המוסדות המנהלים את חשיבות הביקורת והבקרה.
עולה כאן כשל בפיקוח של הוועד הפועל וועדת הביקורת על פעילות מד"א.
על מד "א לערוך שידוד מערכות בנושאי הבקרה והביקורת הפנימית בארגון.
ועדת הביקורת היא כלי חשוב של הוועד הפועל לבקרה על פעילות ההנהלה הפעילה ויש לחזק את מעמדה ותפקידיה.
מתן דין וחשבון קבוע של יו"ר ועדת הביקורת לוועד הפועל הוא מאבני היסוד של ממשל תאגידי תקין.
על הווע ד הפועל להקפיד על פעילותה של ועדת ביקורת ועליו לפעול ליישום הוראות נוהל הטיפול בדוחות הביקורת.
על חברי הוועד הפועל לדרוש דיווח תקופתי מיו"ר ועדת הביקורת על פעילות הוועדה.
לאחר סיום הביקורת - בדצמבר 2011 - דיווח מד"א למשרד מבקר המדינה כי הוועד הפועל אישר נו הל חדש "ביקורת, בקרה ומעקב פנימי", המסדיר היבטים שונים שבהם נמצאו ליקויים בפעילות ועדת הביקורת כמו תדירות התכנסות ועדת וממילא גם נוכחות [ הביקורת, מספר חבריה ונוכחות עובדי מד"א בישיבות הוועדה , הסדרת אישור תכנית העבודה של המבקר הפנימי והמעקב אחריה, ]המנכ"ל ובדיקה של התאמת משאבי הביקורת הפנימית לצורכי הארגון.
הנוהל עוסק גם בסדרי הבקרה והפיקוח של הוועד הפועל על ההנהלה, בתפקידי ועדת הביקורת בארגון ומאמץ מגוון סמכויות המוטלות על ועדת הביקורת בחוק החברות.
בפברואר 2012 דיווח מד"א כי הוועד הפועל אימץ בדצמבר 2011 נוהל "הביקורת הפנימית - סמכויות, תכנון וביצוע".
לפי הנוהל, מבקר הפנים יהיה כפוף ליו"ר הוועד הפועל; המנכ"ל יקיים דיון בדוחות הביקורת תוך 45 יום מתאריך קבלת הדוח לידיו או יאציל סמכות זו לבכיר אחר בהנהלה; וועדת הביקורת תבדוק את מידת התאמתם של משאבי המבקר הפנימי לצרכים.
עוד דיווח מד"א כי הוועד הפועל השלים את איוש שלושת חברי ועדת הביקורת.
,משרד מבקר המדינה רואה בחיוב את הסדרת סדרי הפיקוח והבקרה אולם את יישומם ניתן יהיה לבחון רק בעתיד.
היעדר דיון מספק בישום תקני חשבונאות מקובלים בדוחות כספיים מד"א הוא מוסד ללא כוונת רווח (מלכ"ר).
למלכ"רים מאפיינים הנבדלים במידה רבה ממאפיינים של גופים עסקיים.
המוסד הישראלי לתקינה בחשבונאות קבע כללים חדשים למוסדות שלא למטרות רווח.
כללים אלה משפרים את איכות הדיווח הכספי והשקיפות של אותם ארגונים; תקן חשבונאות מספר 5, תיקונים והבהרות לגילוי דעת מספר 69 בדבר כללי חשבונאות ודיווח כספי על ידי מלכ"רים (להלן- תקן חשבונאות מספר 5 ) קובע את כללי החשבונאות והדיווח הכספי שעל פיהם יש לערוך דוחות כספיים של מלכ"ר.
התקן קובע כי גילוי דעת זה אינו דן, בין השאר, בדוחות הכספיים של יחיד ה שלטונית ושל מוסד החייב בדיווח בהתאם לתקנות ביטוח בריאות (פיקוח ובקרה פיננסים על קופות החולים), התשנ"ו- 1995.
בשנים 2009 -2010 רכש מד"א כחלק מהרכוש הקבוע אמבולנסים, שיפץ וחיזק מבנים של מד"א בכ-108 מיליון ש"ח.
חלק ניכר מהרכוש הקבוע של מד"א התקבל מתרומות.
מד"א אינו מיישם את תקן חשבונאות מספר 5 , הקובע כללים לגבי הצגת סעיפי רכש ציוד קבוע מתרומות, ובדוחותיו הכספיים מוצג הרכוש הקבוע בערך סמלי בלבד.
בעקבות אי -יישום תקן החשבונאות הוצאות מד"א אינן כוללות פחת על הרכוש הקבוע, ולכן בשנים האחרונות מציג מד"א עודף הכנסות על הוצאות.
בה בעת, לפי הסברי מנהל אגף הכספים של מד"א לנציגי משרד מבקר המדינה, אם מד"א היה מיישם את תקן חשבונאות מספר 5 , דוח רווח והפסד היה מצביע על תנודתיות, ובחלק מהשנים היה מציג עודף הוצאות על הכנסות.
הוועד הפועל הקודם החליט בשנת 2003 לקבל את המלצת רואה ה חשבון של מד"א ולא להחיל על מד"א את הוראות גילוי דעת 69 ; בדוחות הכספיים של מד"א רואה החשבון מסתייג מאי יישום תקן חשבונאות מספר 5.
באוגוסט 2006 דן הוועד הפועל באי יישום התקן.
מפרוטוקול הדיון עולה שיו"ר הוועד הפועל העיר כי מדובר בדיון ראשוני וכי הוועד הפועל יצטרך להחליט בהמשך.
רואה החשבון העיר, כי משרדו בודק מה המשמעות של הדיווח על פי התקן האמור.
שומה להדגיש שוועדת הכספים של מד"א דנה באי -יישום תקני חשבונאות מקובלים בדוחות הכספיים וכי היא המליצה לוועד הפועל לאשר את הדוחות הכספיים בשים לב להסתייגויות רואה החשבון.
כמו כן, בביאורים לדוחות הכספיים של מד"א מצהירה הנהלת הארגון כי לאור האמור בסעיף 64 לתקן חשבונאות מספר 5 ובהתחשב בעובדה כי מד"א הוקם על פי חוק מיוחד וכי פעילותו נעשית בתחומים הנחשבים בעיקרם זהים מהותית לתחומי הפעילות של "יחידה שלטונית" וקופות החולים, החל יטה הנהלת מד"א על המשך עריכת הדוחות הכספיים של הארגון במתכונת שהייתה נהוגה בה כל השנים.
מתכונת זו כוללת, בין היתר, גם ביטוי כספי לכל התרומות שהתקבלו.
מכך הסתייג רואה החשבון המבקר של מד"א שציין בדוח שלו לדוחות הכספיים כי לא יושם כל המתחייב מההוראות הכלולות בתקן חשבונאות מספר 5 .
יודגש כי הסתייגותו של רואה החשבון היא אמירה בעלת משקל רב והיא מחייבת דיון מעמיק בוועד הפועל.
בתשובתו למשרד מבקר המדינה מנובמבר 2011 כתב מד"א כי סוגיית החלתו של תקן חשבונאות מס' 5 על מד"א היא סוגיה מקצועית מורכבת שהתשובה עליה אינה חד -משמעית, כי אין חובה משפטית להחיל עליו תקן זה.
מד"א הוסיף כי הוועד הפועל קיים דיון מעמיק וממצה בעניין זה באוגוסט 2006 , וכי מד"א יכול לקבוע את המדיניות החשבונאית אשר משקפת לדעתו באופן הנכון ביותר את פעילות האגודה ובלבד שזו תנהג בנושא זה בשקיפות מלאה, וכך אכן עשה.
עוד הוסיף מד"א כי רואי החשבון שלו ציינו בביאורים לדוחות הכספיים כי התקן אינו חל על דוחות כספיים של "יחידה שלטונית" (שעיקר הכנסותיה ממקור בעל אופי תחיקתי) ואף אינו חל על דוחות כספיים של מוסדות, החייבים בדיווח בהתאם לתקנות ביטוח בריאות (פיקוח ובקרה פיננסים על קופות החולים), התשנ"ו - 1995.
משרד מבקר המדינה מעיר כי מדובר בנושא מהותי, יו"ר הוועד הפועל עצמו העיר שהדיון הוא ראשוני והוועד הפועל יצטרך להחליט בהמשך.
נמצא כי יו"ר הוועד הפועל לא העלה הנושא לדיון מחודש בוועד הפועל.
ובאשר לגורמי שלטון חיצוניים: במשרד הבריאות, ידעו שאי -יישום תקן חשבונאות מספר 5 גורם לעיוותים בניתוח מצבו הכספי של מד"א ובהצגת דוחות כספיים אמינים.
בתשובתו למשרד מבקר המדינה מנובמבר 2011 כתב מד"א כי בכוונתו לפנות למועצת רואי החשבון כדי לבדוק את שאלת התאמתו של התקן לאגודה.
ועדת כספים מינהל כספי תקין מהותי לצורך קיומו היציב של ארגון, ועל כן ועדת הכספים היא אחת הוועדות החשובות בו.
זוהי ועדה מקצועית שבאפשרותה לדון לעומק בתקציב ובדוחות הכספיים ובכך להיות לעזר לוועד הפועל.
ועדת הכספים היא אחד הכלים המשמעותיים העומדים לרשות הוועד הפועל.
עד סוף שנת 2007 מנתה ועדת הכספים חמישה חברים.
החל ממרץ 2008 ועד מאי 2011 כיהן מר דוד ברקת כיו"ר ועדת הכספים במד"א (להלן - יו"ר ועדת הכספים) והחל באוקטובר 2009 .
חברים בה סה"כ שישה חברים, ביניהם נציג האוצר משרד הבריאות 401 .
: התייחסות להערות ועדת הכספים הביקורת העלתה כי מאפריל 2007 ועד אוגוסט 2011 העירה ועדת הכספים בפרוטוקולים של דיוניה על התנהלות מערך הכספים במד"א, ובכלל זאת על הצורך שלה בהסברים נוספים מבעלי התפקידים במד"א ועל הצורך בקבלת נתונים נוספים ומסמכים מפורטים יותר מאגף הכספים.
פרוטוקולים אלו אושרו בוועד הפועל, אולם יו"ר הוועד הפועל לא העלה את הערות ועדת הכספים לדיון, יו"ר ועדת הכספים לא השתתף בדיונים, וממילא לא דן הוועד הפועל בהערות ועדת הכספים.
מכאן שיו"ר הוועד הפועל וכן מליאת הוועד הפועל לא עשו שימוש בוועדת הכספים על מנת למלא את תפקידם; יתרה מכך, הם לא התייחסו בכובד ראש לדיווחיה.
חובתם של הוועד הפועל והיו"ר העומד בראשו לדון בהערות - לקבלן או לדחותן אגב נימוק ההחלטה.
היעדר דיון פוגע בסדרי בקרה כספיים.
התנהלות הוועד הפועל בעניין זה, ובראשו היו"ר, לקויה.
משרד מבקר המדינה מעיר כי מן הראוי שנציג שתבחר ועדת הכספים, ישתתף בישיבת הוועד הפועל בעת דיון בהחלטות ועדת הכספים על מנת להעלות לפני הוועד הפועל נושאים שחברי ועדת הכספים חושבים שראוי שהוועד הפועל ידון בהם.
בתשובתו למשרד מבקר המדינה מאוקטובר 2011 כתב יו"ר ועדת הכספים שכיהן עד סוף שנת 2007 במד"א כי אחת הסיבות להתפטרותו הייתה שפניותיו החוזרות לא זכו לטיפול מצד הוועד הפועל.
בתשובתו למשרד מבקר המדינה מאוקטובר 2011 כתב יו"ר ועדת הכספים שכיהן עד מאי 2011 כי משך שלוש שנות כהונתו הוא לא זומן, אף לא פעם אחת לישיבות הוועד הפועל, וכי הנושאים הכספיים הוצגו בישיבות הוועד הפועל על ידי מנהל אגף הכספים של הארגון ועל ידי מנהלות המחלקות שלו "גם אם לעתים די קרובות התקיימו מחלוקות קטביות בדעותיהם".
עוד הוסיף יו"ר ועדת ]ההדגשה במקור[ הכספים כי בהנהלת מד"א קיימות שלוש מערכות עצמאיות לניהול החובות המגיעים לארגון: בהנהלת חשבונות, במחלקת הגזברות ובמחלקת הגב ייה; השתיים הראשונות הן חלק מאגף הכספים, והמערכת השלישית אינה כפופה לאגף הכספים.
לדבריו, נתוני שלוש המערכות אינם זהים, ויחסיהן ההדדיים של שתיים מהן לפחות גובלים באיבה.
"עובדה זו אינה סוד, ומקורה בהסדר ארגוני אישי מעוות" (ההדגשות במקור).
תשובת יו"ר ועדת הכס פים מעלה תהיות לגבי תפקוד מערכת ניהול החובות בארגון (ראו גם להלן בתת הפרק "גביית אגרת הסעה מאזרחים").
ראוי שהוועד הפועל יבחן ביסודיות טענות אלו.
בפברואר 2012 השיב מד"א כי עשה מהפכה מקיפה וגיבש מגבלות משמעותיות על פעולות הגובים מטעם מד"א.
נוכחות נציג משרד ה אוצר בישיבות ועדת הכספים: ועדת הכספים היא ועדה מקצועית, וישנה חשיבות רבה לכך שחבריה יהיו בעלי השכלה וניסיון שיאפשרו להם לבחון את הנתונים שההנהלה מציגה לפניהם, לשאול את השאלות הנכונות ולהמליץ לוועד הפועל בנושאים הקשורים בפעילותה.
,הביקורת העלתה שנציג האוצר מר אנואר חליף, שמונה בנובמבר 2008 כחבר ועדת הכספים, לא הגיע לשום ישיבה מישיבות הוועדה שהתקיימו מיום מינויו עד להתפטרותו ביוני 2011 (כשנתיים וחצי).
כמו כן לא נמצא שיו"ר ועדת הכספים פנה לנציג שר האוצר כדי לברר את הסיבה לכך ולא נמצא שהוועד הפועל בחן אם ניתן למנות לוועדת הכספים את נציגו השני של שר האוצר במועצה.
רק כעבור חמש ישיבות של ועדת הכספים, שבהן לא נכח נציג האוצר, דיווח יו"ר הוועד הפועל במליאת הוועד הפועל על היעדרות נציג האוצר מן הישיבות; על כן צירף הוועד הפועל לוועדת הכספים חבר נוסף, מתנדב, עובד חברת השקעות.
בתשובתו למשרד מבקר המדינה מנובמבר 2011 כתב מר אנואר חילף, כי לאור קוצר הזמן והמרחק ממקום עבודתו לא הצליח להגיע לישיבות ועדת הכספים וכי לדעתו בוועדה צריך לכהן נציג חיצוני בעל מומחיות בתחום הכספים או ראיית חשבון ולא נציג אוצר שבמבחן התוצאה לא יכול למלא את שני התפקידים.
גם לא נמצא שמשרד האוצר דן בדוחות הכספיים של מד"א.
בכך נפגע הפיקוח הממשלתי על פעילות הארגון.
אשר לנציג האוצר - כאשר ראה שאין ביכולתו למלא את תפקידו, היה עליו לבקש שיחליפו אותו בוועדת הכספים.
לדעת משרד מבקר המדינה על נציגי ממשלה המתמנים למועצת מד"א למלא את תפקידם כראוי, להקדיש מזמנם ולהשתתף בדיונים ובוועדות מטעם המועצה והוועד הפועל.
כהונת מנהל מרחב במד"א בוועדת הכספים של הוועד הפועל : אחד התחומים בהם נדרש פיקוח בכל ארגון, הוא הניהול הכספי של הארגון.
כמו כן נדרשת הפרדה ברורה בין הגורמים המפק חים לבין הגורמים המבצעים.
ועדת הכספים של הוועד הפועל ממלאת תפקיד של פיקוח.
הביקורת העלתה כי מנהל מרחב דן במד"א, מר יוסי כהן, הוא גם חבר בוועדת הכספים של הוועד הפועל.
יוצא שבתפקידו בוועדת הכספים של הוועד הפועל הוא אמור לפקח על הניהול הכספי בעוד שבמסגרת תפקידו כמנהל מרחב הוא מעורב בו.
דבר היוצר חשש לניגוד עניינים.
יש לציין שסגן נשיא מד"א, עו"ד הוכמן, התריע על הבעייתיות שבחברות זו כבר באפריל 2009.
לדעת משרד מבקר המדינה על מד"א להפסיק לאלתר את חברותו של מנהל המרחב בוועדת הכספים נוכח החשש לניגוד עניינים ולמנות חבר אחר שאינו נמצא בניגוד עניינים.
כמו כן, טרם מינוי חברי ועדה של הוועד הפועל עליו לבדוק אם המועמדים מצויים בניגוד עניינים.
ראוי שהוועד הפועל ידון בשיתוף עובדים בכירים בוועדותיו בכלל ובוועדת הכספים בפרט לנוכח החשש לניגוד עניינים.
בעקבות שאלות שהעלה צוות הביקורת אישר הדירקטוריון בספטמבר 2011 את "נוהל ועדות המשנה של הוועד הפועל - מינוי ופעילות".
בין השאר קובע הנוהל כי משרד הבריאות 403 .
במקרים שבהם חבר מועצה או עובד מד"א מועמד להיות גם חבר ועדה תתקבל חוות דעת היועץ המשפטי של מד"א בדבר התאמתו לתפקיד מבחינת דיני ניגוד עניינים.
ממשל תאגידי שם דגש על סיכונים - פנימיים וחיצוניים - לארגון תוך הערכות של הארגון לבחון סיכונים אלה ולהתמודד עמם.
במסגרת התפתחות הממשל התאגידי בשנים האחרונות ישנה התייחסות גוברת לסיכונים שבפניהם ניצב הארגון.
לפיכך גדל הצורך בניהול סיכונים בארגו ן באופן שיאפשר לחברי המוסדות המנהלים לקיים את אחריותם לפיקוח על פעילות ההנהלה.
כך יפעל הארגון לפי החוק ולפי נוהלי הארגון, יממש את מטרותיו ויימנעו ממנו הפסדים כספיים ופגיעה במוניטין.
ניהול סיכונים מאפשר לחברי המוסדות המנהלים לדעת מהן הנקודות הרגישות בארגון, לדרגן על פי סדר חשיבות, ולאחר מכן לבדוק, לשים דגש, לדון ולהכריע על פי סדר עדיפויות ברור ומוגדר ואף לגזור ממנו תכניות עבודה למבקר הפנימי, לרואה החשבון, ליועץ המשפטי ולגופים נוספים בארגון.
פעולת מד"א בתחום הצלת חיים היא רגישה ורווית סיכונים: מלבד סיכונים ניהוליים שוטפים יש רגישות רבה לפעולות הארגון בתחום הצלת חיים וניהול בנק הדם - תחום העומד מדי יום למבחן הציבור; כמו כן ישנה רגישות רבה לגיוס תרומות ולהיערכות מד"א לשעת חירום.
עד מועד סיום הביקורת דן הוועד הפועל פעם אחת בלבד בחשיבות ביצוע שיטתי של ניהול הסיכו נים בארגון ופסל את הצורך בו, אף שיו"ר ועדת הכספים ביקש שידונו שנית בנושא; הוועד הפועל לא ביקש מהמנכ"ל לקבל מידע, מעבר למסמך ראשוני שהוגש לו בנושא שבנדון, ולא ביקש מיו"ר ועדת הכספים להופיע לפניו ולהציג את עמדתו בנוגע לניהול הסיכונים בארגון.
לפיכך במד"א אין ניהול סיכונים ראוי שממנו נגזרת תכנית העבודה אגב מתן סדרי עדיפויות לפעילות גופי הניהול והבקרה וביניהם למבקר הפנימי, לרואה החשבון, ליועץ המשפטי ולגופים נוספים בארגון.
האמור לעיל מתחזק לנוכח פגמים מהותיים בבקרה ולנוכח חולשה מהותית בתפקוד מוסדות הבקרה, כפי שפורטו לעיל.
ראוי היה שהוועד הפועל יבקש מהנהלת הארגון להכין מסמך מפורט לגבי כל אגף בארגון המגדיר את הסיכונים באותו אגף, אומד את הנזק הצפוי ומעלה הצעות לשיפור.
כך יהיו בידי חברי הוועד הפועל כלים להעריך מחדש את הצורך בניהול סיכונים.
בתשובתו למשרד מבקר המדינה מאוקטובר 2011 כתב יו"ר ועדת הכספים שכיהן עד מאי 2011 כי הוועדה נכשלה בכך שלא הצליחה להעלות את נושא ניהול .
]הוועד הפועל[ הסיכונים לדיון בדירקטוריון 404 דוח שנתי62 .
משרד מבקר המדינה מעיר לוועד הפועל שלאור בקשתו של יו"ר ועדת הכספים לדון בשנית בנושא ניהול סיכונים ולאור המגמה בשנים האחרונות של התייחסות גוברת לסיכונים בפניהם ניצב הארגון, מן הראוי שהוועד הפועל ידון בנושא שנית.
בתשובתו למשרד מבקר מפברואר 2012 כתב מד"א כי הוא זוכה לייעוץ מאחד המומחים הגדולים ביותר בארץ בתחום ניהול הסיכונים בהשקעות פיננסיות, וכמו כן הוא ישקול ביצוע ניהול סיכונים מערכתי בארגון.
דיווח הוועד הפועל למועצה כאמור החוק קובע כי אחד המוסדות המנהלים של מד"א הוא המועצה.
המועצה היא הגורם המפקח על הוועד הפועל, ולשם כך עליה לקבל דיווח על פעילותו.
תקנון מד"א וכן נוהלי עבודת הוועד הפועל וועדותיו קובעים כי אחד מתפקידי הוועד הפועל להכין נושאים לדיון במועצה ולדווח למועצה על פעולותיו.
התקנון קובע גם כי אחד מתפקידי המועצה הוא "לקבל דו"חות מהוועד הפועל ולפקח על פעולותיו".
הביקורת העלתה כי נשיא מד"א משתתף בכל ישיבות הוועד הפועל.
עם זאת בניגוד לדרישת התקנון, הוועד הפועל אינו קובע בדיוניו אילו נושאים יובאו לדיון במועצה ואינו מדווח למועצה על כל פעולותיו.
משרד מבקר המדינה מעיר כי מן הראוי שהוועד הפועל יכין דוחות למועצה כנדרש בתקנון מד"א וכן יקבע אלו נושאים יועלו בפניה, כמתחייב מהתקנון.
על המועצה להקפיד על כך.
לש ם המחשה להלן נושאים מהותיים שלא נידונו במועצה, והיה ראוי כי יובאו בפניה: 1.
המועצה מייצגת מגוון גופים ציבוריים ובהם השלטון המקומי, קופות החולים והר"י.
כמו כן היא מייצגת את הממשלה ואת מתנדבי מד"א ועובדיו והיא ממלאת תפקיד בקביעת מדיניות מד"א ובפיקוח על הוועד הפועל.
על כן מן הראוי שבנושאים מהותיים, כגון שינוי מבנה הארגון, תהיה המועצה מעורבת עוד בטרם יחל תהליך השינוי כדי להגדיר את מטרתו ואת התועלת הצפויה ממנו, ובוודאי שעליה להיות מעורבת לאחר השינוי ולבדוק אם הוא השיג את מטרתו.
הביקורת העלתה כי במהלך הביקורת נערכו שינויים במבנה מד"א, אולם הנושא לא הוצג בישיבות המועצה.
כך למשל בדצמבר 2006 אישר הוועד הפועל את הקמת אגף הד"ס (הדרכה, דוברות, הסברה); עוד אישר הוועד הפועל באוגוסט 2008 המלצות של אחת מוועדותיו למבנה ארגוני חדש של מחוזות במד"א.
שינויים אלו לא הוצגו בישיבות המועצה.
כדי ליישם את מדיניות הארגון עליו להכין תכנית עבודה שנתית שתגדיר את היעדים שעל כל אגף ומחלקה לממש באותה השנה.
לאחר מכן עליו להציגה לפני המועצה כדי שזו תוכל לפקח על יישום היעדים הללו.
הביקורת העלתה כי נציגי הוועד הפועל לא הציגו את תכנית העבודה השנתית של הארגון באף אחת מישיבות המועצה שנערכו בין השנים 2008 -2010 .
, ולא הסבירו כיצד הם מפקחים על ביצועה יש לציין כי בישיבת המועצה מינואר 2008 ביקש אחד מנציגי המועצה לדון בתכנית העבודה של מד"א.
הנשיא השיב לו שמפאת קוצר הזמן הוחלט להעביר את הדיון בתכנית הע בודה לישיבת המועצה הבאה.
הישיבה הבאה התקיימה בנובמבר 2008 .
, אולם לא נידונה בה תכנית העבודה 3.
פעילותו העיקרית של מד"א היא נתינת שירותים על פי החוק.
כאשר מד"א מחליט על שיפור בהיקף השירותים שהוא מעניק (הוספת סניפים ונקודות הזנקה של אמבולנסים 43) מן הראוי שהמוע צה תהיה מעורבת בשינוי עוד בטרם יחל התהליך.
בישיבת הוועד הפועל מאוגוסט 2010 אישר הוועד הפועל הרחבת סל שירותי מד"א בשנים 2010 -2011 ופתיחת57 משרות לאיוש הרחבת סל השירותים.
הביקורת העלתה כי יו"ר הוועד הפועל לא עדכן את המועצה בהחלטה על יישום פיתוח סל השירותים בישיבת המועצה שהתקיימה לאחר ישיבת הוועד הפועל - בדצמבר 2010 - ואף לא בישיבת מועצה מאוחרת יותר שהתקיימה באפריל 2011 .
תקנון מד"א קובע כי אחת מסמכויות המועצה היא לקבל דוחות מהוועד הפועל ולפקח על פעולותיו.
נוהלי הוועד הפועל של מד"א קובעים כי תמלול ישיבות הוועד הפועל, חומר הרקע, החומר שהוצג בישיבה וסיכום הישיבה יישמרו במד"א על ידי מזכיר הוועד הפועל ויהיו זמינים, בין השאר, לנשיא מד"א ולמזכיר מועצת מד"א.
כבר בשנת 2002 בדוח ביקורת בנושא "מגן דוד אדום - המוסדות המנהלים, הסטנדרטים לשירות והיבטים של המצב הכספי"44 קבע מבקר המדינה כי מד"א לא קבע מנגנון ונהלים למסירת מידע ומסמכים לחברי מועצה.
הביקורת העלתה כי אף שעברו תשע שנים ממועד פרסום דוח הביקורת הקודם, מד"א טרם קבע נהלים למסירת חומר לחברי מועצה.
ביישובים שבהם אין סניפים קיימים מבנים שמהם יוצאים אמבולנסים במקרה הצורך 44 ,מבקר המדינהדוח על הביקורת בשלטון המקומי, באיגודים ובמוסדות להשכלה גבוהה, דוח מספר 1 / שנת 2002 ', עמ525 .
ואילך 406 דוח שנתי62 .
המידע שאותו מעביר הוועד הפועל לחברי המועצה הוא הכלי העיקרי שבידי חב רי המועצה לקבלת מידע על הנעשה בארגון והוא משמש אף להגברת השקיפות בארגון.
לכן מן הראוי שהמועצה תקבע נוהל שיפרט את חובת הוועד הפועל וההנהלה להעביר את המידע הדרוש לחברי המועצה.
בתשובתו למשרד מבקר המדינה מנובמבר 2001 כתב מד"א כי בכל הנוגע למועצה, הדרך היחידה לתפקוד ביקורתי יעיל שלה הוא במינוי ועדות משנה.
משרד מבקר המדינה מעיר כי כאמור, התקנון קובע כי כל המועצה צריכה לקבל מידע.
ראוי להעביר חומר באופן שוטף לחברי המועצה.
כאמור, לאחר סיום הביקורת הוועד הפועל אישר נוהל חדש "ביקורת, בקרה ומעקב פנימי" המסדיר את הביקורת של המועצה על הוועד הפועל, לרבות זכות העיון של חברי המועצה בהחלטות הוועד הפועל ובדיוניו.
המועצה טרם אישרה את החלק המתייחס לפיקוח שלה על הוועד הפועל.
לפי הנוהל האמור, יוקצה תקן להעסקת מזכיר לוועד הפועל שתפקידו יהיה לקשר בין הוועד הפועל למועצה.
ועדות מד"א: כינוסן וסדרי הדיווח בהן .
ועדות הוועד הפועל כדי לקיים פיקוח נאות על הנהלת מד"א הקים הוועד הפועל ועדות מטעמו: ועדת כספים, פיתוח והשקעות; ועדת ביקורת; ועדת מתנדבים; ועדת רפואה -חירום; ועדת שירותי דם; ועדת ארגון ומנהל; ועדת פרויקטים וכן פורום לאישור נסיע ות לחו"ל.
ועדות אלה כוללות גם חברים שאינם חברי הוועד הפועל או חברי מועצה והם מתנדבים במד"א או שאינם בעלי זיקה נוספת למד"א.